cyanic-selkie/wikianc huggingface dataset:
Παλάτι της πόλης του Πότσνταμ
Ιστορία
Το 1991 ξεκίνησε η κατασκευή ενός σύγχρονου θεάτρου στο χώρο του Παλατιού, αλλά διακόπηκε, καθώς θα εμπόδιζε τη θέα στην Εκκλησία του Αγίου Νικολάου. Μόνο ο σκελετός του κτιρίου είχε κατασκευαστεί πριν τελικά κατεδαφιστεί.
Ανακατασκευή
Μετά την πτώση του Τείχους του Βερολίνου, το κυβερνών Κόμμα της Αριστεράς (ο διάδοχος του κομμουνιστικού κόμματος) απέρριψε δύο φορές πρωτοβουλίες για να ανακατασκευαστεί το Παλάτι. Ωστόσο, το 1996 υπήρξε ισχυρή ενθάρρυνση από το "Πρόγραμμα Πότσνταμ" με υποστήριξη της Θερινής Ακαδημίας για Νέους Αρχιτέκτονες του Ινστιτούτου Αρχιτεκτονικής του Λονδίνου του Πρίγκιπα της Ουαλίας. Το Πρόγραμμα πρότεινε την αποκατάσταση του ιστορικού αποτυπώματος του Παλατιού μέσω μερικής ανακατασκευής.
Το 2007 έγινε δημοψήφισμα επί τριών προτάσεων ανοικοδόμησης του χώρου. Το αριστερό κόμμα αιφνιδιάστηκε όταν η συμμετοχή έφτασε το 50% (ποσοστό πολύ μεγαλύτερο απ’ αυτό των Ευρωεκλογών) και υπερψηφίστηκε ξεκάθαρα η ανακατασκευή του ανακτόρου. «Δεν ήταν αυτό που θέλαμε», είπε μετά την ψηφοφορία ο κοινοβουλευτικός ηγέτης του αριστερού κόμματος Hans-Jürgen Scharfenberg, «αλλά θα σεβαστούμε τις αποφάσεις του λαού».
Το αρχικό σχέδιο ήταν να ανακατασκευαστεί με βάση τις αρχειακές απεικονίσεις μόνο η κύρια βόρεια πρόσοψη ενώ οι πτέρυγες και το εσωτερικό θα ήταν σύγχρονα. Αλλά μια δωρεά 20 εκατομμυρίων ευρώ από τον μεγιστάνα του διαδικτύου Hasso Plattner επέτρεψε την πλήρη ιστορική αποκατάσταση με σύγχρονο εσωτερικό. Ο Plattner προέβη αργότερα και σε άλλη μεγάλη δωρεά για να επενδυθεί η οροφή με τον αρχικό της χαλκό. Το ανάκτορο αποπερατώθηκε στα τέλη του 2013 και στεγάζει σήμερα το κοινοβούλιο του ομοσπόνδου κράτους του Βρανδεμβούργου.
Εξωτερικοί σύνδεσμοι
Κατηγορία:Βασιλικές κατοικίες στη Γερμανία Κατηγορία:Μπαρόκ
Μοναχός στην θάλασσα
Ο Μοναχός στην θάλασσα (γερμ. Der Mönch am Meer) είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ. Παρουσιάστηκε στο κοινό για πρώτη φορά στην Έκθεση της Ακαδημίας του Βερολίνου το 1810 μαζί με το «Μονή στο δάσος με τις βελανιδιές» και αγοράστηκε από τον βασιλιά Φρειδερίκο Γουλιέλμο ΙΙΙ για τη συλλογή του. Φιλοξενείται σήμερα στην Alte Nationalgalerie του Βερολίνου.
Περιγραφή
Η ευρεία έκταση της θάλασσας και του ουρανού δίνουν έμφαση στο πενιχρό σχήμα του μοναχού που στέκεται μπροστά στην απεραντοσύνη της φύσης. Μία φιγούρα, ντυμένη με ένα μακρύ ένδυμα και με το ένα χέρι στο πηγούνι του, στέκεται πάνω σε ένα χαμηλό αμμόλοφο με αραιά βλάστηση. Το σχήμα, που συνήθως χαρακτηρίζεται ως μοναχός εντελώς μακριά από το θεατή φαίνεται να ερευνά την ταραγμένη θάλασσα, ενώ ένα γκρίζο κενού ουρανού καταλαμβάνει περίπου τα τρία τέταρτα της εικόνας.
Ο πίνακας παρουσιάζει ένα παραθαλάσσιο τοπίο, στο οποίο ένας επιβλητικός ουρανός κυριαρχεί. Η γραμμή του ορίζοντα είναι τοποθετημένη πολύ πιο χαμηλά από το μέσο του πίνακα, ενώ ακολουθεί η σκοτεινή επιφάνεια της θάλασσας και τελικά η αμμουδερή ακρογιαλιά. Στην άκρη του νερού στέκει όρθιος ένας μοναχός (καλόγερος) του τάγματος των Καπουτσίνων. Φοράει καλογερική κάπα και έχει γυρισμένη την πλάτη του στο κοινό. Στην αμμουδιά φυτρώνει λίγο χορτάρι. Ο ουρανός καλύπτει τα τρία τέταρτα της επιφάνειας του πίνακα. Είναι σχεδόν συμπαγής χωρίς δομή, ενώ ένα απειλητικό σκοτάδι τον πλαισιώνει. Η ακρογιαλιά δεν μπορεί να καθοριστεί. Δεν ξέρουμε αν είναι ρηχή παραλία, ή απότομος γκρεμός. Σχηματίζει όμως μια γεωμετρική επιφάνεια αμβλούς τριγώνου, με τον άνθρωπο τοποθετημένο στην κορυφή του. Εκτός από την μοναχική ανθρώπινη μορφή ανακαλύπτουμε μόνο μερικούς γλάρους, δεκατέσσερις τον αριθμό. Ένας γλάρος στέκει σε μικρή απόσταση δίπλα στον μοναχό, ενώ οι υπόλοιποι πετούν απομακρυνόμενοι.
Ερμηνεία και ιστορική τοποθέτηση
Ο Φρίντριχ ξεκίνησε τις εργασίες πάνω στον πίνακα το 1808 στην Δρέσδη. Η εποχή αυτή συμπίπτει με το ξεκίνημα της σταδιοδρομίας του, αφού λίγο πιο πριν είχε παρουσιάσει το έργο του «Σταυρός στην βουνοκορφή». Πρώτη φορά αναφέρει το έργο του σε επιστολή τον Φεβρουάριο του 1809, όπου περιγράφει τον πίνακα. Σύγχρονες αναλύσεις υποδεικνύουν ότι αρχικά είχε ζωγραφίσει δύο ιστιοφόρα στον ορίζοντα μακρυά, τα οποία αργότερα επικάλυψε. Συνέχισε να το επεξεργάζεται κάνοντας μικρές αλλαγές μέχρι που το παρουσίασε στην έκθεση του 1810.
Ο πίνακας δίχασε το κοινό. Ο γνωστός Κλέμενς Μπρεντάνο έγραψε το 1810 κριτική του έργου ειρωνική και διόλου κολακευτική,, ενώ ο Χάινριχ φον Κλάιστ αντιπαράθεσε ότι «το έργο αυτό ανοίγει τα μάτια του παρατηρητή», και αναγκάστηκε λίγο αργότερα να ζητήσει συγγνώμη απολογούμενος για την αυθόρμητη έξαρσή του.
Παραπομπές
Κατηγορία:Έργα ζωγραφικής του Κάσπαρ Ντάβιντ Φρίντριχ
Φατσάδικα Κυθήρων
Τα Φατσάδικα είναι οικισμός στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Σύμφωνα με την απογραφή του 2011, έχει 68 κατοίκους.
Καρλ Βίγκλερ
Ο Καρλ Βίγκλερ ήταν Γερμανός ποδοσφαιριστής και προπονητής ποδοσφαίρου. Συμμετείχε στην Εθνική Γερμανίας. Διετέλεσε προπονητής ποδοσφαίρου σε ομάδες της Δυτικής Γερμανίας, όπως η ΦΚ Κολωνία, η Ροτ-Βάις Όμπερχαουζεν, η Μπάγερν Λεβερκούζεν και η Σβαρτς-Βάις Έσσεν.
Ήταν διπλωματούχος καθηγητής αθλητισμού και ορθοπεδικών. Για μια δεκαετία εξασκούσε αυτό το επάγγελμα πριν μεταβεί στην Κύπρο για να αναλάβει προπονητής της Ομόνοιας Λευκωσίας.
Την περίοδο 1957-1959 ήταν προπονητής της Ομόνοιας Λευκωσίας. Θεωρείται ως αναμορφωτής της ομάδας, έχοντας καταλυτικό ρόλο στην ισχυροποίηση και στις επιτυχίες της ομάδας τα επόμενα χρόνια. Επιπλέον, ανέδειξε πολλά ταλέντα.
Απεβίωσε το 1960.
Βιβλιογραφία
Κατηγορία:Γερμανοί ποδοσφαιριστές Κατηγορία:Ποδοσφαιριστές Εθνικής Γερμανίας Κατηγορία:Προπονητές ποδοσφαίρου Ομόνοιας Λευκωσίας Κατηγορία:Προπονητές ποδοσφαίρου Ροτ-Βάις Όμπερχαουζεν Κατηγορία:Προπονητές ποδοσφαίρου Μπάγερ Λεβερκούζεν Κατηγορία:Προπονητές ποδοσφαίρου ΦΚ Κολωνία Κατηγορία:Προπονητές ποδοσφαίρου Σβαρτς-Βάις Έσσεν
Ο Φανφαρόνος
Ο Φανφαρόνος (Πρωτότυπος τίτλος στα ιταλικά: Il Sorpasso), είναι μια ιταλική κωμωδία του 1962 σε σκηνοθεσία Ντίνο Ρίζι και πρωταγωνιστούν ο Βιτόριο Γκάσμαν και ο Ζαν-Λουί Τρεντινιάν.
Η ταινία Θεωρείται το αριστούργημα του Ρίζι και είναι ένα από τα καλύτερα παραδείγματα του κινηματογραφικού είδους Κομέντια αλ'ιταλιάνα.
Υπόθεση
Ένας νεαρός ντροπαλός φοιτητής της νομικής, ο Ρομπέρτο (Τρεντινιάν) καθώς κοιτάζει έξω από το παράθυρό του δωμάτιου του, ξαφνικά βλέπει να περνάει ένα σπορ αυτοκίνητο και να σταματάει μπροστά του. Ο οδηγός του, ονομάτι Μπρούνο (Γκάσμαν) του ζητάει μια ασήμαντη χάρη, η οποία είναι να κάνει ένα τηλεφώνημα. Ο Ρομπέρτο λέει στον Μπρούνο να ανέβει ο ίδιος στο δωμάτιο και να κάνει την κλήση ο ίδιος. Ο Μπρούνο δεχέται και κάνει το τηληφώνημα, αλλά χωρίς να βρει κάποιον από τους φίλους του. Για να ανταποδώσει την ευγενική κινηση του Ρομπέρτο που του επέτρεψε να κάνει την κλήση, ο Μπρούνο θα του προτείνει να τον πάει μια βόλτα με το σπορ αυτοκίνητο του.
Ο Ρομπέρτο κουρασμένος από την μελετή και τις εξετάσεις θα δεχθεί και η βόλτα θα εξελιχθεί σε ένα ταξίδι δύο ημερών από την Ρώμη ως την Τοσκάνη, όπου θα επισκεφτούν και τις οικογένειες τους στην πορεία.
Κατά τη διάρκεια αυτού του ταξιδιού ο Ρομπέρτο επανεξετάζει κάποιες στιγμές της ζωής του και ξαφνικά συνειδητοποιεί ότι η ζωή του Μπρούνο δεν είναι πραγματικά τόσο ξέγνοιαστη όπως θέλει να δείξει ο ίδιος.
Σε ένα απροσδόκητο φινάλε, το αυτοκίνητο του Μπρούνο με μεγάλη ταχύτητα κάνει μια θανατηφόρα προσπέραση σε ένα άλλο όχημα, ξεφεύγει από το δρόμο και πέφτει σε έναν γκρεμό.
Ο Μπρούνο παραμένει ζωντανός, αλλά ο Ρομπέρτο ​​χάνει την ζωή του.
Υποδοχή
Οι κριτικοί κινηματογράφου συχνά αναγνωρίζουν ότι η ταινία προσφέρει ένα οδυνηρό πορτρέτο της Ιταλίας στις αρχές της δεκαετίας του '60, όταν το «οικονομικό θαύμα» (που ονομάστηκε «έκρηξη») άρχιζε να μετατρέπει τη χώρα από μια παραδοσιακά γεωργική και οικογενειακή κοινωνία σε μια πιο ρηχή, ατομικιστική και καταναλωτική.
Εξωτερικοί σύνδεσμοι
Κατηγορία:Ιταλικές ταινίες Κατηγορία:Κομέντια αλ'ιταλιάνα Κατηγορία:Ταινίες του 1962 Κατηγορία:Ταινίες σε σκηνοθεσία Ντίνο Ρίζι Κατηγορία:Ταινίες γυρισμένες στην Ρώμη Κατηγορία:Ιταλόφωνες ταινίες
Ερκέ-Κάσκα (Επαρχία Αραβάν)
Παραπομπές
Κατηγορία:Πόλεις και χωριά της Επαρχίας Αραβάν
Λουδοβίκος Φερδινάνδος της Πρωσίας
Με το όνομα αυτό αναφέρονται τρία πρόσωπα:
Νεάλκης
Ο Νεάλκης ήταν αρχαίος Έλληνας ζωγράφος από τη Σικυώνα, που άκμασε τον 3ο αιώνα π.Χ..
Ο Νεάλκης ήταν προσωπικός φίλος του στρατηγού της Αχαϊκής Συμπολιτείας Αράτου, που ηταν συμπολίτης του. Αναφέρεται ότι μετά την απελευθέρωση της Σικυώνας το 251 π.Χ. ο Νεάλκης παρενέβη για να διασώσει ένα υψηλής τέχνης ζωγραφικό έργο του ζωγράφου Μελανθίου, που παρίστανε τον πρώην τύραννο Αρίστρατο μαζί με τη θεά Νίκη πάνω σε ένα άρμα. Επειδή ο Άρατος επέμενε να καταστραφεί το έργο, ο Νεάλκης κραύγασε με δάκρυα στα μάτια και τελικώς προσφέρθηκε να σβήσει το πρόσωπο του Αριστράτου με το δικό του χέρι προκειμένου να σωθεί το υπόλοιπο έργο. Κατόπιν ο Νεάλκης ζωγράφισε έναν φοίνικα στη θέση όπου στεκόταν ο τύραννος, αλλά ξέχασε τα πόδια του, τα οποία παρέμειναν ορατά κάτω από το άρμα.
Τα γνωστότερα από τα έργα του ίδιου του Νεάλκη, κατά τον Πλίνιο, ήταν μια προσωπογραφία της θεάς Αφροδίτης και μια «Ναυμαχία στον Νείλο» μεταξύ Περσών και Αιγυπτίων, με μια περίφημη λεπτομέρεια που έδειχνε ένα γαϊδουράκι στην όχθη του ποταμού να δέχεται επίθεση από έναν κροκόδειλο.
Θυγατέρα του Νεάλκη ήταν η επίσης ζωγράφος Αναξάνδρα, ενώ βοηθός του (τού έτριβε τα χρώματα) ήταν ο Ηριγόνος, που με τη σειρά του υπήρξε δάσκαλος του ζωγράφου Παυσία.
Πηγές
Κατηγορία:Αρχαίοι Έλληνες ζωγράφοι Κατηγορία:Αρχαίοι Σικυώνιοι
Αυτοκράτειρα Μιτσίκο της Ιαπωνίας
μικρογραφία|260x260εσ|Η αυτοκράτειρα Μιτσίκο Σόντα το 2014 Η Μιτσίκο Σόντα (γεννήθηκε στις 24 Οκτωβρίου 1934, (正田美智子) είναι η σύζυγος του 125ου αυτοκράτορα της Ιαπωνίας Ακιχίτο και η βασιλομήτωρ του 126ου αυτοκράτορα της Ιαπωνίας Ναρουχίτο. Ήταν η πρώτη αυτοκράτειρα της Ιαπωνίας που δεν προερχόταν από τον Αυτοκρατορικό Οίκο της Ιαπωνίας αλλά από την αστική τάξη της Ιαπωνίας.
Πηγές
Κατηγορία:Αυτοκράτειρες της Ιαπωνίας
Γκεβχερί Καντινεφέντι
Η Γκεβχερί Καντινεφέντι (Οθ. Τούρκικα:امرأة جميلة) (Τούρκικα: Gevheri Kadınefendi, 8 Ιουλίου 1856 - 6 Σεπτεμβρίου 1884) ήταν η πέμπτη σύζυγος του σουλτάνου Αμπντούλ Αζίζ της Οθωμανικής Αυτοκρατορίας.
Ο πλήρης τίτλος ήταν: Devletlu İsmetlu Beşinci Gevheri Kadın Efendi Hazretleri
Βιογραφία
Η Γκεβχερί Καντινεφέντι γεννήθηκε στις 8 Ιουλίου 1856 στο Χόπα, και ήταν κόρη του Σαλίχ Μπέης Σβατνμπά και της συζύγου του Σαζιγιέ Τσάμπα. Το πραγματικό της όνομα ήταν Εμινέ Σβατνμπά. Είχε μια αδελφή την Φατμά Χανίμ. Σε πολύ μικρή ηλικία δόθηκε στο παλάτι. Εκπαιδεύτηκε και μορφώθηκε από την Βαλιντέ Περτεβνιγιάλ Σουλτάν. Είχε μακρά σγουρά καστανά μαλλιά και μπλε μάτια. Πάντα φορούσε λευκό μακρύ φόρεμα και μπλε Χότος (hotoz). Δεν λάτρευε τις τελετές.
Το 1872 η Εμινέ παντρεύτηκε τον Αμπντούλ Αζίζ και της έδωσε ένα δαχτυλίδι, δώρο για το γάμο. Η Εμινέ δεν φορούσε κοσμήματα, είχε φυσική ομορφιά και ήταν κομψή. Μετονομάστηκε σε Γκεβχερί και έλαβε τον τίτλο "Beşinci Kadınefendi" (πέμπτη γυναίκα). Ένα χρόνο αργότερα γέννησε τον Ηγεμόνα Μεχμέτ Σεϊφεντίν Εφέντι και το 1874 γέννησε την Εσμά Σουλτάν.
Ήταν μια πολύ πιστή γυναίκα και συνήθιζε να βοηθά τους φτωχούς και τους άπορους. Χρησιμοποίησε τα χρήματα της για να επισκευάσει τα τζαμιά, τις μαστράσες και τα σχολεία.
Η Γκεβχερί Καντινεφέντι πέθανε στις 6 Σεπτεμβρίου 1884 στο Παλάτι Ορτάκιοϊ σε ηλικία 28 ετών. Είναι θαμμένη στο Γενί Τζαμί στην Κωνσταντινούπολη.
Πηγές
Κατηγορία:Σουλτάνες της Οθωμανικής Αυτοκρατορίας
Φράτσια Κυθήρων
Τα Φράτσια είναι χωριό στα Κύθηρα. Διοικητικά ανήκει στον δήμο Κυθήρων της Περιφερειακής Ενότητας Νήσων Αττικής. Σύμφωνα με την απογραφή του 2011, έχει 149 κατοίκους.
Παραπομπές
Κατηγορία:Δήμος Κυθήρων Κατηγορία:Χωριά των Κυθήρων
Συμμετοχή του Μπενίν στο Παγκόσμιο Πρωτάθλημα Στίβου 2019
Το Μπενίν θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με μία αθλήτρια.
Παραπομπές
Μπενίν Κατηγορία:Αθλητισμός στο Μπενίν‎
Έκτη Στρατιά (Γερμανία)
Δείτε επίσης
Κατηγορία:Γερμανικοί στρατιωτικοί σχηματισμοί του Β' Παγκοσμίου Πολέμου
Σαντ'Αντρέα αλ Κουιρινάλε
Η εκκλησία του Αγίου Ανδρέα στον Κυρινάλιο λόφο (Sant'Andrea al Quirinale, S. Andreae in Quirinali) είναι μία Ρωμαιοκαθολική εκκλησία με τιτουλάριο καρδινάλιο στη Ρώμη της Ιταλίας, κτισμένη για το Ιησουιτικό σχολείο στον Κυρινάλιο λόφο.
Η εκκλησία του Σαντ' Αντρέα, που είναι ένα σημαντικό παράδειγμα της μπαρόκ αρχιτεκτονικής στη Ρώμη, σχεδιάστηκε από τον Τζιαν-Λορέντσο Μπερνίνι με τον Τζιοβάννι ντε' Ρόσι. Ο Μπερνίνι έλαβε την ανάθεση το 1658 και η εκκλησία κατασκευάστηκε το 1661, αν και η εσωτερική διακόσμηση δεν ολοκληρώθηκε μέχρι το 1670. Στην τοποθεσία βρισκόταν στο παρελθόν μία εκκλησία του 16ου αι., ο Σαντ' Αντρέα α Μοντεκαβάλο. Ανατέθηκε από τον πρώην καρδινάλιο Καμίλο Φραντσέσκο Μαρία Παμφίλι, με την έγκριση του πάπα Αλέξανδρου Ζ΄· ο Σαντ' Αντρέα ήταν η τρίτη εκκλησία Ιησουιτών, που κατασκευάστηκε στη Ρώμη μετά την Εκκλησία του Τζεσού και τον Σαντ' Ιγκνάτσιο. Επρόκειτο να εξυπηρετήσει τους Ιησουίτες αρχαρίους και ιδρύθηκε το 1566. Ο Μπερνίνι θεωρούσε την εκκλησία ένα από τα πιο τέλεια έργα του. Ο γιος του Ντομένικο ανέφερε ότι στα επόμενα χρόνια του ο Μπερνίνι περνούσε ώρες καθισμένος μέσα σε αυτή, εκτιμώντας εκείνο που είχε επιτύχει.
Λειτουργεί ως ο τιτουλάριος ναός του Βραζιλιάνου καρδινάλιου Οντίλο Σέρερ από το 2007. Βρίσκεται επί της Βία ντελ Κουιρινάλε, η οποία πιο ανατολικά διασταυρώνεται με τη Βία ντελε Κουάτρο Φοντάνε σχηματίζοντας τις Τέσσερις Κρήνες. Πιο πριν, στην ίδια πλευρά της Βία Κουιρινάλε, υπάρχει η εκκλησία του Σαν Κάρλο άλλε Κουάτρο Φοντάνε. Δυτικά είναι οι Κήποι και το Παλάτσο ντελ Κουιρινάλε.
Το εξωτερικό
Η κύρια πρόσοψη της εκκλησίας βλέπει στη Βία ντελ Κουιρινάλε (πρώην Βία Πία), όπως και την εκκλησία Σαν Κάρλο άλλε Κουάτρο Φοντάνε του Μπορρομίνι πιο κάτω. Σε αντίθεση με τον Σαν Κάρλο, ο Σαντ' Αντρέα βρίσκεται πίσω από τον δρόμο και ο χώρος έξω από την εκκλησία περικλείεται από χαμηλούς καμπύλους τοίχους. Ένας ωοειδής κύλινδρος περικλείει τον θόλο και μεγάλες έλικες μεταφέρουν την πλευρική ώθηση του θόλου. Η κύρια πρόσοψη του δρόμου έχει ένα πλαίσιο με αέτωμα. Στο κέντρο υπάρχει μία ημικυκλική βεράντα, που τη συγκρατούν δύο ιωνικοί κίονες· κάτω της είναι η κύρια είσοδος. Επάνω από τη βεράντα βρίσκεται το εραλδικό οικόσημο του παραγγελιοδότη Παμφίλι.
Το εσωτερικό
αριστερά|μικρογραφία|233x233εσ|Ο κύριος βωμός: Το μαρτύριο του Αγίου Ανδρέα (1668) του Γκυγιώμ Κουρτουά. Στο εσωτερικό η κάτοψη είναι ελλειπτική. Η κύρια είσοδος βρίσκεται στο ένα άκρο του κοντού άξονα της έλλειψης, ενώ στο άλλο άκρο του είναι ο υψηλός βωμός. Η ωοειδής μορφή του κύριου χώρου της εκκλησίας ορίζεται από τον περιμετρικό τοίχο, τους 10 ψευδοκίονες και τον θριγκό, που πλαισιώνει τα πλαϊνά παρεκκλήσια και τον χρυσό θόλο της οροφής. Στη μεριά του υψηλού βωμού δύο μεγάλα ζεύγη στηλών υποβαστάζουν ένα καμπυλωτό αέτωμα. μικρογραφία|Ο Φανός στο Σαντ' Αντρέα αλ Κουιρινάλε. Σε αντίθεση με τα σκοτεινά πλευρικά παρεκκλήσια, ο υψηλός χώρος βωμού φωτίζεται καλά από μία κρυφή πηγή φωτός και γίνεται η κύρια οπτική εστία του κάτω μέρους του εσωτερικού. Ως αποτέλεσμα, ο πιστός γίνεται αποτελεσματικά «μάρτυρας» στη θεατρική αφήγηση του Αγίου Ανδρέα, που ξεκινά από τον υψηλό βωμό και κορυφώνεται στον τρούλο. Επάνω από τον υψηλό βωμό είναι μία ελαιογραφία του Μαρτυρίου του Αγίου Ανδρέα (1668) από τον Γάλλο ζωγράφο Γκυγιώμ Κουρτουά, μία απεικόνιση που δείχνει τον Ανδρέα δεμένο με τον χιαστί σταυρό (σταυρό με διαγώνια σκέλη) στον οποίο σταυρώθηκε. Ένα γλυπτό του Αγ. Ανδρέα εμφανίζεται να διακόπτει το καμπυλωτό αέτωμα επάνω από τον υψηλό βωμό. Είναι από λευκό μάρμαρο και το έφτιαξε ο γλύπτης Aντόνιο Ράτζι. Ο Άγιος εμφανίζεται να πατά σε ένα σύννεφο, ορίζοντας μία ουράνια εμφάνιση και, με το χέρι του απλωμένο και βλέμμα στραμμένο προς τα επάνω, δείχνει ότι οδεύει στον ουρανό, που αντιπροσωπεύεται από τον χρυσό τρούλο. Στη βάση του τρούλου υπάρχουν παράθυρα και επάνω από αυτά γλυπτοί άγγελοι. Γύρω από το άνοιγμα του Φανού υπάρχουν γύψινα κεφάλια από χερουβείμ, ενώ στον Φανό σχεδιάστηκε ως περιστερά το Άγ. Πνεύμα. Αυτή η δραματική οπτική αφήγηση διατηρείται όχι μόνο μέσω του χώρου και του φωτισμού της εκκλησίας, αλλά και με διαφορετικούς καλλιτεχνικούς τρόπους. Ο Μπερνίνι συνδύασε τη ζωγραφική, τη γλυπτική και την αρχιτεκτονική σε μία σύνθεση, για να δημιουργήσει οπτικά την ιδέα της αποθέωσης του Αγίου Ανδρέα σε αυτό το πνευματικό θέατρο. Μία παρόμοια σύνθεση καλλιτεχνικών τρόπων χρησιμοποίησε στον σχεδιασμό του για την Έκσταση της Αγίας Τερέζας στο παρεκκλήσιο Κορνάρο της Σάντα Μαρία ντελα Βιτόρια. Αυτή η σύνθεση έχει αναφερθεί ως «ενότητα των εικαστικών τεχνών».
Παρεκκλήσια
αριστερά|μικρογραφία|Ο κύριος βωμός, Το μαρτύριο του Αγίου Ανδρέα (1668), τα παρεκκλήσια, ο θόλος και ο φανός. δεξιά|μικρογραφία|Κάτοψη: (1) κύρια είσοδος, (2) παρεκκλήσιο του Αγίου Φράνσις Ξαβιέ, (3) παρεκκλήσιο του Πάθους, (4) παρεκκλήσιο του Αγίου Στανίσλας Κόστκα, (5) παρεκκλήσιο του Αγίου Ιγνατίου Λογιόλα, (6) βωμός, (7) είσοδος σε αρχάριους Ιησουίτες και πρόσβαση στα δωμάτια του Αγ. Στανίσλας Κόστκα. αριστερά|μικρογραφία|325x325εσ|Ο Άγιος Ανδρέας επάνω σε ένα σύννεφο, ανεβαίνει στον ουρανό, από τον [[Aντόνιο Ράγκι.]] Πρώτο παρεκκλήσιο προς τα δεξιά, αυτό του Αγ. Φράνσις Ξαβιέ στεγάζει τρεις καμβάδες του Μπατσίτσιο, που απεικονίζουν το Βάπτισμα, το Κήρυγμα και το Τέλος του Αγ. Φράνσις Ξαβιέ'' (1705). Στην οροφή, ο Φιλίππο Μπράτσι ζωγράφισε τη ''Δόξα του Αγ. Φράνσις Ξαβιέ''. Το Παρεκκλήσιο του Πάθους, επίσης γνωστό και ως Παρεκκλήσιο της Φραγγέλωσης, έχει τρεις καμβάδες με σκηνές από το Πάθος του Ιησού Χριστού από τον Τζιακίντο Μπράντι: μία Αποκαθήλωση, μια Φραγγέλωση, και ένας Δρόμος προς το Γολγοθά (1682). Στα αριστερά του κύριου βωμού, το παρεκκλήσιο του Αγ. Στανίσλαου Κόστκα στεγάζει το ιερό του Αγίου: μία υδρία, από χαλκό και λάπις λάζουλι του 1716. Ο πίνακας επάνω από το ταφικό μνημείο ''Μαντόνα με το Παιδί και τον Άγ. Στάνισλαο Κόστκα είναι από τον Κάρλο Μαράτα (1687) και μία τοιχογραφία οροφής της Δόξας των Αγίων'' από τον Τζιοβάνι Οντάτσι. Το τελευταίο παρεκκλήσιο, αφιερωμένο στον Άγιο Λογιόλα, στεγάζει τους πίνακες της Μαντόνας με το Παιδί και την Προσκύνηση των Βασιλέων και των Ποιμένων από τον Λουντοβίκο Ματσάντι, με μία οροφή με τη Δόξα των Αγγέλων του Τζιουζέπε Κιάρι.
Μεταξύ του παρεκκλησίου του Αγ. Στανίσλαου Κόστκα και του κύριου βωμού βρίσκεται ένα παρεκκλήσιο με μεγάλο σταυρό. Στεγάζει τον τάφο του Βασιλιά Καρόλου-Εμμανουήλ Δ΄ της Σαρδηνίας και του Πιεμόντε, ο οποίος παραιτήθηκε το 1815 για να εισέλθει στην Εταιρεία του Ιησού και έπειτα έζησε στον χώρο τη σχολής Ιησουιτών, δίπλα στην εκκλησία, μέχρι το τέλος του το 1819.
Δωμάτια του Αγ. Στανίσλαου Κόστκα στους χώρους των αρχαρίων Ιησουιτών
μικρογραφία|Γλυπτό, από τον [[Πιέρ Λε Γκρο ο νεότερος|Πιέρ Λε Γκρο, του Αγ. Στανίσλαου Κόστκα (1702-03) στον χώρο των αρχαρίων Ιησουιτών, δίπλα στον Σαντ' Αντρέα αλ Κουιρινάλε, στη Ρώμη.]] Τα δωμάτια του Αγ. Στανίσλαου Κόστκα έχουν ανακατασκευαστεί δίπλα στην εκκλησία. Ένα γλυπτό από πολύχρωμο μάρμαρο του Πιέρ Λε Γκο του Νεότερου (1702–03), απεικονίζει το τέλος του αγίου. Ο αδελφός Αντρέα Πότσο έχει ζωγραφίσει σκηνές από τη ζωή του αγίου στα δωμάτια. Η ζωγραφική σε καμβά επάνω από το κεφάλι του Στάνισλαου, που ζωγράφισε ο Τομάζο Μινάρντι το 1825, κάλυψε μερικές παλαιότερες, φθαρμένες τοιχογραφίες.
Παραπομπές
Κατηγορία:Χριστιανικοί ναοί στη Ρώμη
Αβγολέμονο
thumb|Πιάτο με αβγολέμονο Το αβγολέμονο είναι μείγμα από αυγά χτυπημένα με χυμό λεμονιού.
Παρασκευή
Χρειάζονται αβγά και χυμός λεμονιού. Το πόσα λεμόνια και αβγά θα χρησιμοποιηθούν εξαρτάται από την ποσότητα του φαγητού. Σπάμε τα αβγά, τα ρίχνουμε σε ένα βαθύ σκεύος και τα χτυπάμε καλά με σύρμα ή πιρούνι. Όσο χτυπάμε τα αβγά προσθέτουμε σιγά σιγά τον χυμό λεμονιού και συνεχίζουμε να χτυπάμε ώστε να ανακατευτεί καλά το μείγμα.
Παραπομπές
Κατηγορία:Ελληνική κουζίνα Κατηγορία:Κυπριακή κουζίνα Κατηγορία:Εβραϊκή κουζίνα Κατηγορία:Βαλκανική κουζίνα Κατηγορία:Τρόφιμα με βάση το αβγό
Λουδοβίκος Φερδινάνδος της Πρωσίας (1907-1994)
Ο Λουδοβίκος Φερδινάνδος (γερμ. Ludwig Ferdinand, 9 Νοεμβρίου 1907 - 26 Σεπτεμβρίου 1994) από τον Οίκο των Χοεντσόλλερν ήταν πρίγκιπας της Πρωσίας και τιτουλάριος αυτοκράτορας της Γερμανίας.
Βιογραφία
Ο Λουδοβίκος Φερδινάνδος Βίκτωρ Εδουάρδος Αδαλβέρτος Μιχαήλ Ουμβέρτος ήταν ο δευτερότοκος γιος του Γουλιέλμου, τιτουλάριου Αυτοκράτορα της Γερμανίας, και της Καικιλίας, κόρης του Φρειδερίκου Φραγκίσκου Γ΄ του Μεκλεμβούργου-Σβερίν.
Το 1994 απεβίωσε στη Βρέμη σε ηλικία 87 ετών και τον διαδέχθηκε ο εγγονός του Γεώργιος Φρειδερίκος.
Οικογένεια
Νυμφεύτηκε το 1938 την Κύρα Κυρίλοβνα των Σ.Χ.Γκόττορπ, κόρη του Κυρίλλου Βλαδιμήροβιτς της Ρωσίας και είχε τέκνα:
Πηγές
Κατηγορία:Οίκος των Χοεντσόλερν Κατηγορία:Πρίγκιπες της Πρωσίας Κατηγορία:Διάδοχοι της Πρωσίας
Διοργανώσεις Ε.Π.Σ. Κέρκυρας 2018–19
Για την περίοδο 2018–19, η Ένωση Ποδοσφαιρικών Σωματείων Κέρκυρας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κέρκυρας.
Η πρωταθλήτρια ομάδα της ΕΠΣ Κέρκυρας κερδίζει την άνοδο στη Γ΄ Εθνική ερασιτεχνική κατηγορία.
Η ομάδα που ανακηρύσσεται κυπελλούχος ΕΠΣ Κέρκυρας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.
Η σεζόν 2018-19 περιλαμβάνει πρωτάθλημα, κύπελλο και σούπερ καπ. Επίσης περιλαμβάνει πρωταθλήματα υποδομών.
Πρωτάθλημα
Η δομή του πρωταθλήματος της Ε.Π.Σ. Κέρκυρας είναι η εξής:
Α1 Κατηγορία
Ο πρωταθλητής κερδίζει την άνοδο στην Γ εθνική.Η 14η ομάδα υποβιβάζεται στην Α κατηγορία.Οι ομάδες από την 6η θέση μέχρι την 13η συμμετέχουν σε play out αν υπάρχει βαθμολογική διαφορά μέχρι 6 βαθμούς.Ο αριθμός των ομάδων που θα υποβιβαστούν θα προκύψει ανάλογα με τον υποβιβασμό ή μη υποβιβασμό των ομάδων από την Γ εθνική. Η ομάδα ΑΟ ΚΑΒΟΣ έχει -3 βαθμούς από ποινές
Πηγή Τελική βαθμολογία Α1 Κατηγορίας corfucorner.gr
Play out
Α φάση
Οι ομάδες από την 6η θέση μέχρι την 13η θέση παίζουν στα play out εφόσον υπάρχει διαφορά μέχρι 6 βαθμών (6η-13,7η-12η.8η-11η.9η-10η).Για αυτόν τον λόγο δεν θα γίνουν οι αναμετρήσεις Αναγέννηση Περιβολίου - Αυγερινός Βαλανειού και Ατρόμητος Στρογγυλής - Βολίδα Κάτω Γαρούνα.Οι ηττημένοι περνάνε στην δεύτερη φάση ενώ οι νικητές παραμένουν στην κατηγορία. Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας στο ίδιο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Οι αγώνες έγιναν στις 21 Απριλίου 2019. Οι δεύτεροι αγώνες έγιναν στις 24 Απριλίου 2019.
Αχιλλέας Νυμφών - Ολυμπιάδα Καρουσάδων 1-1 και 3-0
ΑΟ Κάβος - Αστέρας Λιαπάδων 1-2 και 0-0
Οι νικητές παρέμειναν στην κατηγορία ενώ οι ηττημένοι περνάνε στην Β φάση.
Β φάση
Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας σε ουδέτερο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Οι αγώνες έγινα στις 4 και 5 Μαΐου 2019.
Ολυμπιάδα Καρουσάδων-Βολίδα Κάτω Γαρούνα 2-1
Οι νικητές παρέμειναν στην κατηγορία ενώ οι ηττημένοι περνάνε στην Γ φάση.
Γ φάση
Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας σε ουδέτερο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Ο αγώνας έγινε στις 8 Μαΐου 2019.
Βολίδα Κάτω Γαρούνα - Αυγερινός Βαλανειού 4-3
Α Κατηγορία
Ο πρωταθλητής κερδίζει την άνοδο στην Α1 κατηγορία.Οι ομάδες από την 2η ως την 5η θέση παίζουν σε play off ανόδου αν η διαφορά τους είναι μέχρι 6 βαθμούς.Ο αριθμός των ομάδων θα εξαρτηθεί από την άνοδο του πρωταθλητή στην Γ εθνική.Η 14η ομάδα υποβιβάζεται στην Β κατηγορία.Οι ομάδες από την 6η θέση μέχρι την 13η συμμετέχουν σε play out εφόσον έχουν βαθμολογική διαφορά μέχρι 6 βαθμούς.Ο αριθμός των ομάδων που θα υποβιβαστούν θα γίνει σε συνάρτηση με την άνοδο και των υποβιβασμό των τοπικών ομάδων από την Γ εθνική.
Ο ΑΟ Βέλος Βελονάδων που είχε δικαίωμα συμμετοχής συγχωνεύτηκε με τον Εθνικό Περουλάβων και θα κατέβει με το όνομα του Εθνικού.Από την επόμενη σεζόν θα υπάρξει αλλαγή ονόματος της ομάδας. Στην θέση του ανέβηκε ο Ατρόμητος Άφρας.Από το δικαίωμα ανόδου παραιτήθηκε ο Κεραυνός Δραγωτινών και για αυτό δεν υπήρξε μπαράζ με τον Ατρόμητο Άφρας. Ο Νέος Όλυμπος Κέρκυρας 2017 με την άδεια της ΕΠΟ (αρθ. πρωτ. ΕΠΟ 17756/2018) άλλαξε το όνομα του σε Νέος 2017 Κέρκυρα και συμμετέχει με αυτό. Πηγή Τελική βαθμολογία Α΄ Κατηγορίας corfucorner.gr
Play off
Οι ομάδες από την 2η θέση μέχρι την 5η θέση παίζουν στα play off εφόσον υπάρχει διαφορά μέχρι 6 βαθμών (2η-5η,3η-4η).Για αυτόν τον λόγο δεν θα γίνει η αναμέτρηση Νέος 2017 - ΑΕ Καναλίων.Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας σε ουδέτερο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Ο αγώνας έγινε στις 21 Απριλίου 2019.
ΑΕ Φαιάκων - Κεραυνός Αγίου Νικολάου 2-1
Ο νικητής ανέβηκε κατηγορία ενώ ο ηττημένος παρέμεινε στην κατηγορία.
Play out
Οι ομάδες από την 6η θέση μέχρι την 13η θέση παίζουν στα play out εφόσον υπάρχει διαφορά μέχρι 6 βαθμών (6η-13η,7η-12η.8η-11η.9η-10η).Για αυτόν τον λόγο δεν θα γίνουν οι αναμετρήσεις ΑΠΣ Μπενίτσες-Εθνικός Περουλάδων και ΠΑΣ Δίας Κασσιόπης-Ομόνοια Γαστουρίου.Οι ηττημένοι περνάνε στην δεύτερη φάση ενώ οι νικητές παραμένουν στην κατηγορία. Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας στο ίδιο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Οι αγώνες έγιναν στις 20 και 21 Απριλίου 2019.
ΑΟ Κένταυρος Αρίλλα - Ηρακλής Αγίων Δέκα 4-0
ΑΕ Μέγας Αλέξανδρος - Αστέρας Μωραιτίκων 3-1
Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας σε ουδέτερο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Οι αγώνες έγιναν στις 24 Απριλίου 2019 ενώ ο δεύτερος έγινε στις 5 Μαΐου 2019.
Ηρακλής Αγίων Δέκα - Ομόνοια Γαστουρίου 0-1 και 3-4
Αστέρας Μωραϊτίκων - Εθνικός Περουλάδων 5-2
Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας σε ουδέτερο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Ο αγώνας έγινε στις 8 Μαΐου 2019 ενώ ο δεύτερος αγώνας έγινε στις 12 Μαΐου 2019.
Ηρακλής Αγίων Δέκα - Εθνικός Περουλάδων 2-2 και 1-0
Β Κατηγορία
Δεν συμμετέχουν σε σχέση με πέρυσι η Κέρκυρα ΠΟ (Corfu fc),ο ΑΟ Σιναράδων και οι ΑΟ Λύκοι. Συμμετέχουν η ΓΕ Θιναλίου που δεν συμμετείχε πέρυσι ενώ η ΓΕ Παλαιοκαστριτών είναι νέα παρουσία. Επίσης συμμετέχει η Κ-15 του ΑΟΚ Κέρκυρα με την ονομασία ΑΟ Κασσιόπη. Η ομάδα ΑΟ ΚΑΣΣΙΟΠΗ έχει -3 βαθμούς από ποινές
Πηγή Τελική βαθμολογία Β΄ Κατηγορίας corfucorner.gr
Play off
Οι ομάδες από την 2η θέση μέχρι την 5η θέση παίζουν στα play off εφόσον υπάρχει διαφορά μέχρι 6 βαθμών (2η-5η,3η-4η).Για αυτόν τον λόγο δεν θα γίνει η αναμέτρηση ΑΟΚ Φαίαξ Μαραθιά - ΑΟ Βασιλάτικα.Σε περίπτωση ισοπαλίας ή νίκης του φιλοξενούμενου,χωρίς παράταση,διεξάγεται και δεύτερος αγώνας σε ουδέτερο γήπεδο χωρίς παράταση.Νικητής αναδεικνύεται όποιος μαζέψει τους περισσότερους βαθμούς στους 2 αγώνες.Σε περίπτωση ισοβαθμίας νικητής είναι όποιος τερμάτισε ψηλότερα στο πρωτάθλημα.Ο αγώνας έγινε στις 20 Απριλίου 2019.
ΠΑΟ Κορακιάνας - Ποσειδώνας Βιταλάδων 3-0
Α φάση
Οι αγώνες γίνονται σε δυο ομίλους και είναι νοκ άουτ.Οι αγώνες έγιναν στις 16,19,22 και 23 Σεπτεμβρίου 2018.
Βορράς
Οδυσσέας Αυλιωτών-ΑΟ Αστέρας Λιαπάδων 2-0
ΑΟ Κένταυρος Αρίλλας-Ατρόμητος Άφρας 3-0
ΑΣ Θιναλιακός-ΑΠΣ Θύελλα Γαρίτσας 9-0
ΑΟ Αστέρας Σπαρτύλας-ΑΕ Φαιάκων 1-6
Αχιλλέας Νυμφών-ΑΕ Μέγας Αλέξανδρος 0-3
ΑΟ Κοντόκαλι-Κρόνος Αργυράδων 0-10
ΠΑΣ Δίας Κασσιώπης-Ολυμπιάδα Καρουσάδων 0-2
ΑΣ Κεραυνός Ποταμού-Νέος 2017 Κέρκυρα 0-9
Νότος
Ηρακλής Αγίων Δέκα-ΑΕ Καναλίων 4-4 (4-4 παρ. 6-7 πεν.)
ΑΟ Κάβος-ΑΟ Αστέρας Μωραίτικων 1-1 (2-1 παρ.)
ΑΟΚ Φαίαξ-ΑΠΣ Κεραυνός Αγίου Νικολάου 2-0
ΑΟ Αστέρας Πετριτή-ΑΠΣ Μπενίτσες 2-0
ΑΟ Παξοί-ΑΕ Λευκίμμης 1-4
ΑΟ Κεραυνός Δραγωτινών-Όλυμπος Κέρκυρας 1-8
Βορράς
ΑΣ Θιναλιακός-ΑΟ Κένταυρος Αρίλλας 0-0 (4-0 παρ.)
Χωρίς αγώνα:Οδυσσέας Αυλιωτών,ΑΠΣ Αυγερινός Βαλανειού,ΑΕ Φαιάκων,ΑΕ Μέγας Αλέξανδρος,Κρόνος Αργυράδων,Ολυμπιάδα Καρουσάδων,Νέος 2017 Κέρκυρα
Νότος
ΑΟΚ Φαίαξ-ΑΕ Καναλίων 2-2 (3-2 παρ.)
Χωρίς αγώνα:ΟΦ Αγίου Ματθαίου,ΑΟ Κάβος,Βολίδα Κάτω Γαρούνα,ΑΟ Αστέρας Πετριτή,ΑΕ Λευκίμμης,Αναγέννηση Περιβολίου,Όλυμπος Κέρκυρας
Γ φάση
Οι αγώνες έγιναν στις 14,21 και 28 Νοεμβρίου 2018.
Βορράς
Κρόνος Αργυράδων-Ολυμπιάδα Καρουσάδων 3-0
ΑΣ Θιναλιακός-Οδυσσέας Αυλιωτών 2-0
ΑΕ Φαιάκων-ΑΕ Μέγας Αλέξανδρος 2-3
Νότος
ΑΟΚ Φαίαξ-ΑΟ Κάβος 1-1 (1-1 παρ. 3-0 πεν.)
ΟΦ Αγίου Ματθαίου-ΑΟ Αστέρας Πετριτή 0-3
Αναγέννηση Περιβολίου-Όλυμπος Κέρκυρας 2-2 (2-2 παρ. 5-4 πεν.)
Δ φάση
Οι αγώνες είναι διπλοί.Οι πρώτοι αγώνες έγιναν στις 23,30 Ιανουαρίου και 6 Φεβρουαρίου 2019 ενώ οι δεύτεροι στις 13 και 14 Φεβρουαρίου 2019.
ΑΕ Λευκίμμης - ΑΣ Θιναλικός 1-1
ΑΣ Θιναλιακός - ΑΕ Λευκίμμης 2-0
ΑΟΚ Φαίαξ - Αναγέννηση Περιβολίου 1-1
Αναγέννηση Περιβολίου - ΑΟΚ Φαίαξ 2-0
ΑΕ Μέγας Αλέξανδρος - Κρόνος Αργυράδων 0-5
Κρόνος Αργυράδων - ΑΕ Μέγας Αλέξανδρος 7-0
ΑΟ Αστέρας Πετριτή - ΑΠΣ Αυγερινός Βαλανειού 6-1
ΑΠΣ Αυγερινός Βαλανειού - ΑΟ Αστέρας Πετριτή 0-3
Ο αγώνας ΑΕ Λευκίμμης - ΑΣ Θιναλικός διακόπηκε στο 38' εξαιτίας έντονης βροχόπτωσης. Ολοκληρώθηκε στις 6 Φεβρουαρίου 2019.
Ε φάση
Αναγέννηση Περιβολίου - Αστέρας Πετριτή 0-1
Αστέρας Πετριτή - Αναγέννηση Περιβολίου 3-0
Κρόνος Αργυράδων - ΑΣ Θιναλιακός 1-0
ΑΣ Θιναλιακός - Κρόνος Αργυράδων 2-0
Στ φάση
Ο τελικός αγώνας ορίστηκε για τις 20 Απριλίου 2019 στο ενωσιακό γήπεδο του Κανονιού.
ΑΣ Θιναλιακός-Αστέρας Πετριτή 3-0
Σούπερ Καπ
Ο αγώνας αλληλεγγύης πραγματοποιήθηκε στις 15 Σεπτεμβρίου 2018 στο Αθλητικό Κέντρο της Ε.Π.Σ. Κέρκυρας, στο Κανόνι.Τα έσοδα του αγώνα θα διατεθούν για την ενίσχυση των πυρόπληκτων της Αττικής.
Κρόνος Αργυράδων-ΟΦ Αγίου Ματθαίου 3-1
Ναυμαχία του κάβο Μπαμπά
εναλλ.=Χρονολογία έκδοσης 1804|μικρογραφία|302x302εσ|Άποψη του χωριού Μπαμπά καλέ στο Ακρωτήριο Λεκτόν στην Τρωάδα. Η Ναυμαχία του κάβο Μπαμπά ήταν πολεμική εμπλοκή της επανάστασης του 21. Ήταν το τελευταίο κατόρθωμα στη θάλασσα στην επανάσταση του 21 και συμπολέμησαν σε αυτό οι ναύαρχοι, ο Μιαούλης και ο Κωνσταντίνος Κανάρης.
Η εξέλιξη των γεγονότων
Ο Καποδίστριας το Μάη τού 1828 έστειλε μοίρα του στόλου να προστατέψει τη Σάμο από αιφνιδιαστική επίθεση. Οι Τούρκοι, έπειτα από την καταστροφή τού στόλου τους στο Ναβαρίνο,δούλευαν σε όλους τούς ταρσανάδες τους να φτιάξουν καινούργια πλοία. Ο Μιαούλης μαθαίνει πως στη Μυτιλήνη ναυπήγησαν μια κορβέτα, πού θα έφευγε για τα Δαρδανέλια.
Στις 26 τού Μάη ο Μιαούλης, με τη φρεγάτα "Ελλάδα", ξεχωρίζει δυο τουρκικά πλοία, το ένα τρικάταρτο και το άλλο δικάταρτο, και βάζει πλώρη καταπάνω τους. Τα δυο τούρκικα, μπροστά στον κίνδυνο, άραξαν κάτω από το κάστρο τού κάβο Μπαμπά (αρχαίο Λεκτόν), για να προστατευτούν από τα κανόνια του. Τα ρηχά νερά και οι ξέρες εμπόδιζαν τη φρεγάτα να μανουβράρει για να χτυπήσει.
Καθώς απλώθηκε καπνός, ο Κανάρης, κάτω από πυροβολισμούς των καραβιών και τού κάστρου, κολλά το μπουρλότο του στην πλώρη της κορβέτας και το ανάβει. Μα οι τουρκικές φελούκες κατορθώνουν να αποτραβήξουν το πυρπολικό. Η κορβέτα είχε για την ώρα σωθεί.
Ο Μιαούλης τότε, αδιαφορώντας για όλα, προχωρεί και της αδειάζει μια ομοβροντία με τα 32 κανόνια της μιας πλευράς της φρεγάτας του. Ή "Ελλάδα" μανουβράρει και αδειάζει μια δεύτερη ομοβροντία με τα κανόνια της άλλης πλευράς. Μία τρίτη ομοβροντία αποτελειώνει την κορβέτα. Το δικάταρτο όμως είχε γλιτώσει. Οι Τούρκοι το κάθισαν στα ρηχά. Την άλλη μέρα, αφού αλάφρωσαν το φορτίο του, το ξανασήκωσαν. Μα η «Ελλάδα» ζύγωσε και με μια μόνη ομοβροντία το βύθισε.
Πηγές
Κατηγορία:Ναυμαχίες της Ελληνικής Επανάστασης του 1821 Κατηγορία:Μάχες ελληνικού στρατού Κατηγορία:Μάχες της Οθωμανικής Αυτοκρατορίας Κατηγορία:Ιστορία της Λέσβου
Άννα Βίρουμπόβα
Η Άννα Αλεξάντροβνα Βίρουμπόβα το γένος Τανιέγεβα (ρωσ. А́нна Алекса́ндровна Вы́рубова / Тане́ева, 16 Ιουλίου 1884 – 20 Ιουλίου 1964 ) ήταν Κυρία επί των τιμών, η καλύτερη φίλη και πρόσωπο της απόλυτης εμπιστοσύνης της συζύγου του Τσάρου Αλεξάνδρας στην Αυλή των τελευταίων ετών της Ρωσικής Αυτοκρατορίας. Θεωρείται ότι η Βίρουμπόβα, εξαιτίας της θετικής της στάσεως απέναντι στον Ρασπούτιν, συνετέλεσε στο να καταστεί η Αλεξάνδρα υποχείριό του, κάτι που επέτεινε την πολιτική αστάθεια και συνέτεινε στο τέλος της δυναστείας των Ρομανόφ και της Αυτοκρατορίας.
Οικογένεια
Η Άννα Αλεξάντροβνα γεννήθηκε στο Ορανιενμπάουμ, το σημερινό Λομονόσοφ κοντά στην Αγία Πετρούπολη, και ήταν κόρη του Αλεξάντρ Τανιέγεφ, αξιόλογου συνθέτη μουσικής και Γενικού Διευθυντή του Προσωπικού Γραφείου «της Αυτού Μεγαλειότητος του Τσάρου πασών των Ρωσιών». Η μητέρα της, κόμισσα Ναντέζντα Τολστόι, ήταν απευθείας απόγονος του νικητή του Μεγάλου Ναπολέοντα, αρχιστράτηγου Μιχαήλ Κουτούζοφ. Εξαιτίας των γονέων της η Άννα ήρθε σε επαφή με την τσαρική Αυλή από νεαρή ηλικία. Είχε δύο μικρότερα αδέλφια, τον Σέργιο και την Αλεξάνδρα.
Με την Τσαρίνα και τον Ρασπούτιν
thumb|Η Βιρουμπόβα (δεξιά) πλατσουρίζει στην ακροθαλασσιά με τις κόρες του Τσάρου Τατιάνα (αριστερά) και Όλγα. Φωτογραφία από τη Βιβλιοθήκη Beinecke Η Τσαρίνα Αλεξάνδρα εξετίμησε την αφοσίωση της Άννας σε αυτή και επιζητούσε τη συντροφιά της, αγνοώντας άλλες κυρίες της Αυλής που είχαν υψηλότερη ιεραρχική θέση. Επίσημη θέση στην Αυλή απέκτησε η Άννα το 1905, προτού συμπληρώσει το 21ο έτος της ηλικίας της. Συνόδευσε την οικογένεια του Τσάρου στις διακοπές της επί τρία συνεχόμενα έτη. Στο εξής αναφέρεται στις επιστολές της Τσαρίνας προς τον σύζυγό της Τσάρο Νικόλαο ως «η Φίλη μας» (με μεγάλο «Φ») ή με το υποκοριστικό «Άνια». Το 1907, λίγες ημέρες αφότου γνώρισε για πρώτη φορά από κοντά τον Ρασπούτιν, η Άννα παντρεύτηκε τον Αλεξάντερ Βασίλιεβιτς Βιρουμπόφ, υπολοχαγό του ναυτικού (ανθυποπλοίαρχο) με αριστοκρατική καταγωγή. Καθώς κατέθεσε η ίδια στην Έκτακτη Εξεταστική Επιτροπή του 1917:
"Με τον Ρασπούτιν γνωρίστηκα το 1907, λίγες μέρες πριν από τον γάμο μου, στο σπίτι της Μιλίτσας Νικολάγεβνας... Άκουσα μάλιστα ότι εκεί τον συναντούν ο Τσάρος και η Τσαρίνα. Πριν τον συναντήσω, μελέτησα αποκρυφιστικά βιβλία στα ρωσικά και τα γαλλικά, που μού δάνειζε η Μιλίτσα Νικολάγεβνα. Σε αυτά αποδεικνυόταν η ύπαρξη ανθρώπων οι οποίοι, χάρη στη ζωή που έκαναν, έγιναν προφήτες... Αρχές Μαρτίου του 1907 με κάλεσε η Μιλίτσα Νικολάγεβνα προειδοποιώντας με ότι θα είναι εκεί και ο Ρασπούτιν. Με δέχτηκε στο σαλόνι μόνη ... και μού ζήτησε να μην εκπλαγώ αν φιληθούν με τον Ρασπούτιν... ήμουν πολύ ταραγμένη, πόσω μάλλον όταν μού είπε: «Ζητήστε του ό,τι θέλετε, εκείνος θα προσευχηθεί. Μπορεί τα πάντα ενώπιον του Θεού» ... Ο Ρασπούτιν φιλήθηκε με τη Μιλίτσα και έπειτα αυτή μού τον σύστησε... Με κατέπληξαν τα διεισδυτικά μάτια του, χωμένα βαθιά στις οφθαλμικές κόγχες... Εγώ, προβληματισμένη με τον γάμο, καθώς ήξερα πολύ λίγο τον γαμπρό, ρώτησα αν πρέπει να παντρευτώ. Ο Ρασπούτιν απάντησε ότι με συμβουλεύει να παντρευτώ, αλλά ο γάμος δεν θα είναι ευτυχισμένος.".
Πράγματι, ενάμισυ έτος αργότερα η Βίρουμπόβα χώρισε από τον σύζυγό της. Κατόπιν ήρθε να μείνει σε ένα σπιτάκι στο Τσάρσκογιε Σελό, το συγκρότημα ανακτόρων και υποδομών όπου ζούσε η τσαρική οικογένεια. Με τον καιρό έγινε μέλος του κύκλου του Ρασπούτιν, που αποτελείτο κυρίως από γυναίκες πιστές οπαδούς του. Η επιρροή της στην τσαρική Αυλή αυξανόταν, καθώς μεσολαβούσε στην επαφή μεταξύ του αυτοκρατορικού ζεύγους και του Ρασπούτιν, ο οποίος κατά παραλληλία αναφέρεται στις επιστολές της Τσαρίνας ως «ο Φίλος μας» (με μεγάλο «Φ»).
Με την είσοδο της Ρωσίας στον Α΄ Παγκόσμιο Πόλεμο, η Βίρουμπόβα εκπαιδεύθηκε ως νοσοκόμα του Ερυθρού Σταυρού και περιέθαλψε στρατιώτες μαζί με την Τσαρίνα και τις δύο μεγαλύτερες κόρες της δεύτερης. Λίγο αργότερα ωστόσο, στις 2 Ιανουαρίου 1915 η Βίρουμπόβα τραυματίσθηκε σοβαρά σε σιδηροδρομικό ατύχημα καθώς μετέβαινε από το Τσάρσκογιε Σελό στην Πετρούπολη. Από τότε είχε η ίδια ανάγκη νοσοκόμου για την αποκατάστασή της, και μάλιστα άνδρα (ονόματι Ακίμ Ζουκ), διότι είχε γίνει υπέρβαρη. Της απέμεινε μια μόνιμη αναπηρία στο πόδι, τύπου παραπληγίας, αλλά απέδωσε στις προσευχές του Ρασπούτιν το ότι σώθηκε η ζωή της.
Το βράδυ της 16ης Δεκεμβρίου 1916 ο Ρασπούτιν πληροφόρησε τη Βίρουμπόβα, η οποία του χάρισε ένα μικρό εικόνισμα υπογεγραμμένο στο πίσω μέρος από την Τσαρίνα και τις κόρες της, για μια προταθείσα νυκτερινή επίσκεψή του στο μέγαρο του πρίγκιπα Γιουσούποφ, προκειμένου να γνωρίσει τη σύζυγό του. Το επόμενο πρωί η εξαφάνιση του Ρασπούτιν αναφέρθηκε από την κόρη του στη Βιρουμπόβα. Δύο ημέρες αργότερα το πτώμα του Ρασπούτιν ανακαλύφθηκε στο ποτάμι...
Μετέπειτα ζωή
left|thumb|Η Βίρουμπόβα (αριστερά) με τη Μεγάλη Δούκισσα Όλγα Νικολάγεβνα το 1916. Φωτογραφία από τη Βιβλιοθήκη Beinecke. Η Φεβρουαριανή επανάσταση της Αγίας Πετρούπολης (1917) βρήκε τα τέκνα του Τσάρου, μαζί και τη Βίρουμπόβα, άρρωστους με ιλαρά, με τη Βίρουμπόβα να την περνά βαριά, με υψηλό πυρετό και κώμα. Με το που συνήλθε, η Άννα άρχισε να καίει διάφορα έγγραφα και επιστολές στο τζάκι. Στις 21 Μαρτίου συνελήφθη μαζί με άλλα μέλη της τσαρικής Αυλής και πέρασε 5 μήνες φυλακισμένη στο Φρούριο Πέτρου και Παύλου. Με αρχή στις 6 Μαΐου ανακρίθηκε από δύο διαφορετικούς ανακριτές, τον Γκίρτσιτς και τον Ρούντνιεφ. Κατά τον Ρατζίνσκι ψυχογράφησε τους δύο και εμφάνισε την κατάλληλη εικόνα στον καθένα. Ο δεύτερος, γνωρίζοντας τις πολλές φήμες ότι ήταν ερωμένη του Ρασπούτιν ή του ίδιου του Τσάρου, διέταξε να υποβληθεί η Βίρουμπόβα σε γυναικολογική εξέταση, από την οποία διαπιστώθηκε ότι ήταν, ανατομικώς τουλάχιστον, παρθένα. Κατόπιν αυτού ο Ρούντνιεφ πίστευε οτιδήποτε τού ξεφούρνιζε η Βίρουμπόβα, που παραδέχθηκε πάντως ότι έβλεπε τον Ρασπούτιν μία ή δύο φορές την εβδομάδα. Ο ανακριτής στο πόρισμά του έγραψε ότι η Βίρουμπόβα ήταν υπερβολικά απλοϊκή και αφελής για να έχει την παραμικρή επίδραση πάνω στην καλλιεργημένη Τσαρίνα Αλεξάνδρα. Αφέθηκε έτσι ελεύθερη. Ο Ρατζίνσκι υποστηρίζει ότι και μόνο το γεγονός ότι υπήρξε το πλησιέστερο στο τσαρικό ζεύγος πρόσωπο που κατόρθωσε να επιζήσει μετά τη Ρωσική Επανάσταση, φανερώνει την εξυπνάδα/πονηριά της.
thumb|Η Βίρουμπόβα στο Ελσίνκι το 1957 thumb|Ο τάφος της Βίρουμπόβα στο Κοιμητήριο Χίετανιεμι στο Ελσίνκι Στα απομνημονεύματά της η ιδια περιγράφει το πώς παρά λίγο απέφυγε την εκτέλεση όταν, θαυματουργικώς, συνάντησε αρκετούς παλαιούς φίλους του πατέρα της σε έναν δρόμο της Αγίας Πετρούπολης, που τη βοήθησαν να αποδράσει από τη χώρα, περπατώντας παρά το ανάπηρο πόδι της πάνω στην παγωμένη θάλασσα τον Δεκέμβριο του 1920 μέχρι την απέναντι ακτή της Φινλανδίας. Προηγουμένως είχε καταφέρει να πιάσει φιλία με τον επαναστάτη συγγραφέα Μαξίμ Γκόρκι, ο οποίος την προέτρεψε να γράψει τα απομνημονεύματά της και ακολούθησε τη συμβουλή του. Γνώρισε επίσης την εποχή των ανακρίσεών της τον ποιητή Αλεξάντρ Μπλοκ, τη Ζιναΐδα Γίππιους και τον Βαλέρι Μπριούσοφ. Οι αναμνήσεις της από τη ζωή στην τσαρική Αυλή παρέχουν σπάνιες περιγραφες της οικογενειακής ζωής του τελευταίου Τσάρου και των δικών του. Κατά τον Fuhrmann, κανένας δεν καταλάβαινε τον Ρασπούτιν και την Αλεξάνδρα καλύτερα από την Άνια. «Αφηγείται καλά, όμως δεν φαίνεται να λέει την αλήθεια.»
Η Βίρουμπόβα πέρασε όλη την υπόλοιπη ζωή της στη Φινλανδία, αρχικώς στο Βίιπουρι (το σημερινό Βίμποργκ της Ρωσίας) και αργότερα στο Ελσίνκι. Εκεί έγινε Ορθόδοξη καλόγρια, αλλά ήταν «εξώκοιτος μοναχή», δηλαδή της επιτράπηκε, εξαιτίας της αναπηρίας της, να ζει στο δικό της σπίτι. Απεβίωσε σε ηλικία 80 ετών στο Ελσίνκι, όπου βρίσκεται και ο τάφος της, στον Ορθόδοξο τομέα του Κοιμητηρίου Χίετανιεμι.
Εξωτερικοί σύνδεσμοι
Κατηγορία:Κυρίες Επί Των Τιμών Κατηγορία:Ρώσοι απομνημονευματογράφοι
Άρι Σέφερ
Ο Άρι Σέφερ (γαλλικά: Ary Scheffer), 1795 - 1858, ήταν Γάλλος ζωγράφος ολλανδικής καταγωγής. Είναι γνωστός για τα ιστορικά και θρησκευτικά του θέματα και τις προσωπογραφίες σημαντικών προσωπικοτήτων. Πολιτικά, είχε ισχυρούς δεσμούς με τον βασιλιά Λουδοβίκο Φίλιππο, είχε προσληφθεί ως δάσκαλος των παιδιών του, κάτι που του επέτρεψε να ζήσει μια άνετη ζωή για πολλά χρόνια μέχρι τη Γαλλική Επανάσταση του 1848.
Καθιερώθηκε ανάμεσα στους δεξιοτέχνες της γαλλικής ρομαντικής ζωγραφικής της Γαλλικής τέχνης του 19ου αιώνα. Οι συνθέσεις του υποδηλώνουν μια μυστικιστική και ονειρική έμπνευση. Υπήρξε εξέχων φιλέλληνας.
Βιογραφικά στοιχεία
Ο Άρι Σέφερ γεννήθηκε στις 10 Φεβρουαρίου 1795 στο Ντόρντρεχτ. Ήταν γιος του Γιόχαν Μπέρναρντ Σέφερ (1765–1809), ενός Γερμανού προσωπογράφου που μετακόμισε στην Ολλανδία στη νεότητά του, και της Κορνέλια Λάμε, μικρογράφου πορτρέτων. Από την ηλικία των 11 ετών φοίτησε στην Ακαδημία σχεδίου στο Άμστερνταμ. Το 1808 ο πατέρας του έγινε αυλικός ζωγράφος του Λουδοβίκου Βοναπάρτη στο Άμστερνταμ, ωστόσο πέθανε ένα χρόνο αργότερα. Το 1811 μαζί με τη μητέρα του, που επηρέασε πολύ την καριέρα του, μετακόμισαν στο Παρίσι, όπου σπούδασε στη Σχολή Καλών Τεχνών ως μαθητής του Πιέρ-Ναρσίς Γκερέν. Είχε δύο αδέρφια του τους ακολούθησαν στο Παρίσι αργότερα.
Ο Σέφερ εξέθεσε για πρώτη φορά στο Σαλόν το 1812. Άρχισε να αναγνωρίζεται το 1817 και το 1819 φιλοτέχνησε ένα πορτρέτο του μαρκήσιου ντε Λαφαγιέτ. Ίσως λόγω της επιρροής του Λαφαγιέτ, ο Σέφερ και τα αδέρφια του ήταν πολιτικά ενεργοί σε όλη τους τη ζωή και ο ζωγράφος έγινε εξέχων φιλέλληνας. αριστερά|μικρογραφία|250x250εσ|Το σπίτι του Σέφερ στο Παρίσι, τώρα [[Μουσείο της Ρομαντικής Ζωής]] Το 1822 διορίστηκε δάσκαλος σχεδίου στα παιδιά του Λουδοβίκου Φιλίππου, δούκα της Ορλεάνης. Λόγω της σχέσης του μαζί τους, έλαβε πολλές παραγγελίες για προσωπογραφίες και άλλα έργα. Το 1830, κατά την Ιουλιανή Επανάσταση, ο βασιλιάς Κάρολος Ι΄ ανετράπη. Στις 30 Ιουλίου, ο Σέφερ και ο σημαντικός δημοσιογράφος Αδόλφος Θιέρσος έφτασαν από το Παρίσι στην Ορλεάνη και ζήτησαν από τον Λουδοβίκο Φίλιππο να ηγηθεί της αντίστασης, ο οποίος λίγες μέρες αργότερα έγινε «Βασιλιάς των Γάλλων».
Ο Σέφερ και η οικογένειά του ευημερούσαν κατά τη διάρκεια της βασιλείας του Λουδοβίκου Φιλίππου, ο οποίος παραιτήθηκε από το θρόνο στις 24 Φεβρουαρίου 1848. Ανέλαβε σημαντικές παραγγελίες, τόσες πολλές που πολλά από τα έργα που παρήχθησαν αυτήν την περίοδο και φέρουν την υπογραφή του δεν μπορούν να επαληθευτούν. Με τον αδελφό του Χέντρικ δίδαξαν επίσης πολλούς μαθητές στο εργαστήριό τους στο Παρίσι. Πολλοί πίνακές του βασίζονται στη λογοτεχνία, στα έργα του Δάντη, του Γκαίτε και του Λόρδου Βύρωνα. Στο σύνολο του έργου του περιλαμβάνονται επίσης ιστορικά και θρησκευτικά θέματα καθώς και περίπου 500 προσωπογραφίες σημαντικών προσωπικοτήτων.
Το 1848 έλαβε τον τιμητικό τίτλο του διοικητή της Λεγεώνας της Τιμής. αριστερά|μικρογραφία|250x250εσ|Η [[Φραντσέσκα ντα Πολέντα|Φραντσέσκα ντα Ρίμινι και ο Πάολο Μαλατέστα εμφανίζονται στον Δάντη και τον Βιργίλιο, 1854, Λούβρο]] Κατά τη Γαλλική Επανάσταση του 1848, ως αξιωματικός της Εθνοφρουράς συνόδευσε τη γαλλική βασιλική οικογένεια στη διαφυγή της από το παλάτι του Κεραμικού. Ο Σέφερ πολέμησε με τον κυβερνητικό στρατό κατά την εξέγερση των Ημερών του Ιουνίου στο Παρίσι από τις 23 έως τις 26 Ιουνίου 1848. Η σκληρότητα και το μίσος που επέδειξε η κυβερνητική παράταξη και η δυστυχία των κατώτερων τάξεων τον συγκλόνισαν τόσο που αποσύρθηκε από την πολιτική και αρνήθηκε να κάνει πορτρέτα της οικογένειας του Λουδοβίκου Ναπολέοντα Βοναπάρτη που εξελέγη πρόεδρος της Δεύτερης Δημοκρατίας στις 2 Δεκεμβρίου 1848.